****

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
|  **AGENŢIA PENTRU PROTECŢIA MEDIULUI NEAMȚ** |

**Decizia etapei de încadrare**

 **Proiect**

Ca urmare a solicitării depuse de ADĂSCĂLIŢEI ELENA NICOLETA, cu domiciliul în comuna Piatra Şoimului, sat Luminiş, str.Bărdăneşti, nr.75, jud.Neamţ, pentru proiectul **" Schimbare destinaţie din anexă în spatiu producţie mase plastice**", propus a fi amplasat în sat Luminiş, str. Bărdăneşti, nr.75, comuna Piatra Şoimului, înregistrată la A.P.M. Neamţ cu nr. 382 din 14.01.2022, şi completările ulterioare cu nr.2875/17.03.2022, nr.3277/28.03.2022, nr.5943/09.06.2022, nr.11311/

22.12.2023, nr.13/03.01.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

Agenția pentru Protecția Mediului Neamț decide, ca urmare a consultărilor desfăşurate în cadrul şedinţei Comisiei de analiză tehnică din data de 23.11.2023, că proiectul **“Schimbare destinaţie din anexă în spatiu producţie mase plastice", propus a fi amplasat în sat Luminiş, str. Bărdăneşti, nr.75, comuna Piatra Şoimului, judeţul Neamţ**, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Cererea de solicitare a acordului de mediu a fost făcută cunoscută publicului interesat prin afișare de catre titular la sediul Primăriei comunei Piatra Şoimului cu nr. de înregistrare 829/27.06.2022 şi 9033/28.12.2023, publicare de către titular în Ziarul "Realitatea" din data de 28.12.2023 și in ziarul "Monitorul" din data de 28.06.2022 şi prin punere la dispoziţia publicului interesat la sediul A.P.M. Neamț începând din data de 30.10.2023.

Decizia luată în cadrul ședinței Comisiei de Analiză Tehnică, din data de

..................................., privind etapa de încadrare, în baza punctelor de vedere exprimate de membrii participanți a fost adusă la cunoștința publicului prin afișare la sediul Primariei com. Piatra Şoimului cu nr. de înregistrare..................., publicare de către titular în Ziarul ...............din data de ................și afișare pe website-ul A.P.M. Neamț începând cu data de.......................;

 Nu s-au înregistrat cereri de studiere a documentației depuse la A.P.M. Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**Justificarea prezentei decizii:**

**I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

a) Proiectul propus **intră** sub incidenţa Legii 292/2018, privind evaluarea impactului anumitor proiecte publice şi private asupra mediului, Anexa 2, pct.10.lit.a) “proiecte de dezvoltare a unităților/zonelor industriale.

b) Proiectul propus **nu intră** sub incidenţa art. 28 din Ordonanța de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;

c) Proiectul propus **intră** sub incidenta legii apelor nr.107/1996 cu completările ulterioare, art. 48 si 54, deoarece alimentarea cu apă se face prin puţ forat iar colectarea apelor uzare se face în bazin vidanjabil. **<LLNK 11996 107 12 2F<LLNK 119**

 În urma parcurgerii listei de control pentru etapa de încadrare şi a analizării criteriilor de selecţie conform Anexei 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat că proiectul analizat **nu este** **susceptibil de a avea un impact semnificativ** asupra mediului, din următoarele considerente:

**1.Caracteristicile proiectului:**

1. **Dimensiunea și concepția întregului proiect:**

**Proiectul propune:**

Terenul pe care urmează sa se realizeze investiţia (în suprafaţă de 826 mp) este situat în intravilanul satului Luminiş, com. Piatra Şoimului, judetul Neamţ şi se află in proprietatea Adăscăliţei Elena Nicoleta si Poli Danielle.

Prin prezenta investiţtie se doreşte schimbarea de destinaţie a suprafeţei de la parterul unei anexe în spaţiu de producţie mase plastice.

În spatiul propus, **se vor fabrica produse din plastic**;

**• Justificarea necesitatii proiectului**

- imbunatatirea veniturilor beneficiarului ca urmare a activitatii desfasurate

* crearea de noi locuri de munca

**• perioada de implementare propusa**

- investitia are ca perioada de implementare 2 ani

**• Elemente specifice carcteristice proiectului propus:**

Constructia existenta este amplasata in intravilan sat Luminiş com.Piatra Şoimului numar cadastral 51590 si are ca vecini:

- **la Nord** – str. Bărdăneşti.;

- **la Sud** – D.J. 156E Roznov - Neguleşti;

- **la Est** – Tapalaga Nicolae;

- **la Vest**  – Matei Vasile;

Suprafetele aferente spatiilor care compun prezenta investitie, sunt distribuite dupa cum urmeaza:

|  |  |
| --- | --- |
| **Denumire incapere** | **Suprafata (mp)** |
| HALA DE PRODUCTIE | 44.00 |

|  |  |
| --- | --- |
| **ARII** | **PROPUS/MP** |
| **ARIE CONSTRUITA** | 44.00 |
| **ARIE DESFASURATA** | 88.00 |
| **ARIE CONSTRUITA DESFASURATA** | 88.00 |
| **ARIE UTILA** | 68,20 |

**CENTRALIZATOR SUPRAFETE / NIVEL**

|  |  |  |
| --- | --- | --- |
| **NIVEL** | **ARIE CONSTRUITA (mp)** | **ARIE UTILA (mp)** |
| **PARTER** | 44.00 | 39,10 |
| **MANSARDA** | 44.00 | 39,10 |
| **TOTAL** | 88.00 | 68,20 |

|  |  |  |
| --- | --- | --- |
|  | **PROPUS** | **OBSERVATII** |
| inaltime la streasina/cornisa | +3,35 m | de la cota 0.00 |
| inaltime maxima | +5.00 m | de la cota 0.00 |
| regim de inaltime | P + M |  |

|  |  |
| --- | --- |
| **SUPRAFATA TEREN** | **826 mp** |
| **POT EXISTENT** | 12,83 % |
| **CUT EXISTENT** | 0.18 |
| **POT PROPUS** | 12,83 % |
| **CUT PROPUS** | 0.18 |

• **Parcaje :**

In interiorul proprietatii pot fi amenajate suficiente locuri de parcare, cu acces din drumul D.J. 156E in partea de SUD a amplasamentului studiat.

Imprejmuire:Terenul pe care se va realiza investitia este deja impremuit.

Drumuri, alei, platforme:Se vor folosi aleile de acces si platformele betonate existente.

**• Spatii verzi:** In interiorul proprietatii exista vegetatie arborescenta care se va pastra.

**Obiectul principal** de activitate in spatiul propus este **productia de MASE PLASTICE**.

Din punct de vedere al echiparii tehnico-edilitare, zona amplasamentului studiat dispune de urmatoarele retele existente: electricitate, telefonie.

**• Sistemul constructiv :**

- fundatii continui din beton armat;

- structura din stalpi si grinzi din beton armat;

- placa peste parter din beton armat;

- pereti din caramida.

- invelitoare din tabla

**• Inchiderile exterioare si compartimentarile interioare :**

* inchiderile exterioare realizate din caramida;
* compartimentarile interioare (grup sanitar) realizate din panouri usoare.

**• Finisajele interioare :** pardoseli – vopsitorii, rasini epoxidice, gresie ceramica antiderapanta in grupul sanitar,

**• Finisajele exterioare :** Fatadele constructiei fiind din caramida sunt executate.Ferestrele vor fi prevazute cu tamplarie din pvc cu geam termopan clar, montate la 2,50 m fata de cota pardoseli finite.

**•Acoperisul si invelitoarea :** Acoperisul realizat din lemn cu invelitoare din tabla.

 Acoperisul dotat cu toate accesoriile necesare (piese de aerisire, parazapezi, etc) si cu sistem de jgheaburi si burlane, coborate pana la nivelul trotuarului adiacent.

**• descrierea lucrarilor de demolare necesare:** Nu sunt lucrari de demolare:

**•** suprafata ,categoria de folosinţă: 826.mp, curţi constructii;

**⮚ Utilităţi :**

**• alimentarea cu apă :** alimentarea cu apă se va realiza din puţ forat;

Apa se va utiliza in scop menajer , igienico-sanitar si pentru igienizarea spatiilor;

**• evacuarea apelor uzate :** apele uzate menajere vor fi evacuare prin canalizare proprie în bazin vidanjabil.

**• alimentarea cu energie electrică**: construcţia este racordată la reţeaua de energie electrică existentă în incintă.

**• ape pluviale** – vor fi colectate, în interiorul proprietăţii, prin intermediul sistemelor de jgheaburi şi burlane şi folosite pentru întreţinerea spaţiului verde;

**•încălzirea** – se va realiza cu ajutorul unei centrale termice existente, care functionează pe bază de combustibil solid, amplasată într-o încăpere dedicată şi va deservi doar spaţiile pentru birouri.

Apa caldă menajera va fi preparata de către centrala termică.

**b) Cumularea cu alte proiecte** existente şi/sau aprobate: nu este cazul.

**c) Utilizarea resurselor naturale, în special a solului, a terenurilor, a apei şi a biodiversităţii:** nu este cazul;

**d) Cantitatea și tipurile de deșeuri generate/gestionate:** Deşeurile rezultate în perioada de execuţie a proiectului vor fi gestionate conform prevederilor **OUG 92/19.08.2021** privind regimul deşeurilor şi **H.G. nr. 856/2002**, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare.

**Deșeuri estimative rezultate pe perioada de exploatare a obiectivului:**

pentru care se va incheia contract cu o firma de salubritate:

cod: 07 02 13 deșeuri de materiale plastice : cca. 1000 kg /an ;

cod: 15 01 01 ambalaje de hârtie şi carton : cca. 20 kg /an ;

cod: 15 01 02 ambalaje de materiale plastice cca. 5 kg /an ;
- cod: 20 03 01- deseuri municipale amestecate ( menajere) ; cca.100 kg /an

Pentru alte tipuri de deseuri rezultate in urma fazei de constructie si de exploatare se va incheia contract separat cu operatorii autorizati.

 **• Programul de prevenire şi reducere a cantităţilor de deşeuri generate:**

Deșeurile generate în timpul executării lucrărilor vor fi transportate de deţinătorii de deşeuri, de cei care execută lucrările de construcţie ori de o altă persoană, pe baza unui contract. Primăria mun. Piatra Neamţ indică amplasamentul pentru eliminarea deşeurilor precizate la alineatul de mai sus, modalitatea de eliminare şi ruta de transport până la acesta.

 **- planul de gestionare a deşeurilor:**

Atât în perioada de execuție a proiectului cât și în cea operațională se vor aplica următoarele măsuri în ceea ce privește gospodărirea deșeurilor :

⮚gestionarea tuturor categoriilor de deșeuri se va realiza în conformitate cu prevederile OUG92/2021privind regimul deşeurilor cu modificările și completările ulterioare, avându-se în vedere în special aplicarea ierarhiei deșeurilor, respectiv: prevenirea, prepararea pentru reutilizare, reciclarea, alte operațiuni de valorificare (de exemplu valorificarea energetică), eliminarea,

⮚gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

fără a genera riscuri pentru aer, apă, sol, faună sau floră;

fără a crea disconfort din cauza zgomotului sau a mirosurilor;

fără a afecta negativ peisajul sau zonele de interes special.

⮚toate tipurile de deșeuri vor fi colectate selectiv, pe categorii, în recipienți adecvați. Recipienții pentru stocarea temporară a deșeurilor vor fi etichetați cu codul corespunzător deșeului stocat,

⮚se va asigura în cadrul organizării de șantier amenajarea de spații corespunzătoare, impermeabilizate, pentru stocarea temporară pe categorii a deșeurilor,

⮚deşeurile menajere se vor depozita în containere tip europubelă care vor fi predate către firma de salubritate din zonă,

⮚se interzice amestecul diferitelor categorii de deșeuri periculoase, precum și al deșeurilor periculoase cu deșeuri nepericuloase,

⮚evidența și gestionarea deșeurilor se va face cu respectarea prevederilor HG 856/2002 privind evidența gestiunii deseurilor și pentru aprobarea listei cuprinzând deșeurile inclusiv deșeurile periculoase,

⮚toate categoriile de deșeuri generate vor fi valorificate/eliminate prin operatori autorizați în acest sens,

⮚transportul deșeurilor se va realiza cu respectarea H.G. nr. 1061/2008 privind transportul deseurilor periculoase si nepericuloase pe teritoriul României,

⮚pentru toate deşeurile rezultate pe amplasament, constructorul va încheia contracte cu operatori economici autorizați, respectând întru totul prevederile OUG 92/2021privind regimul deşeurilor cu modificările și completările ulterioare.

**e)** poluarea şi alte efecte negative :Proiectul nu cauzează poluare sau alte efecte negative asupra mediului, în timpul sau după implementare.

**f)** riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:

**-** riscul de accidente majore: nu este cazul;

- riscul de dezastre naturale: Terenul amplasamentului proiectului nu este situat în zone cu risc de dezastre naturale.

- riscuri cauzate de schimbări climatice: nu este cazul

**g)** Riscurile pentru sănătatea umană: proiectul nu prezintă riscuri pentru sănătatea umană, nu contaminează apa, solul, aerul.

**2. Amplasarea proiectului :**

Judeţul Neamţ, comuna Piatra Şoimului, sat Luminiş strada Bărdăneşti nr.75, cod postal 617320, număr cadastral **NC 51590.**

a) Utilizarea actuală și aprobată a terenului**:** conform **Certificatului de Urbanism Nr. 59/28.12.2023,** eliberat de **Primaria com. Piatra Şoimului**, terenul situat in intravilan com. Piatra Soimului, cu NC 51590, cu suprafata de 826mp, categoria de folosinţă este curţi construcţii şi arabil.

b) Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: **nu este cazul**;

c) Capacitatea de absorbţie a mediului natural, acordându-se o atenţie specială următoarelor zone:

- zone umede, zone riverane, guri ale râurilor: **nu este cazul;**

- zone costiere şi mediul marin: **nu este cazul;**

- zonele montane şi forestiere: **nu este cazul;**

- arii naturale protejate de interes naţional, comunitar, internaţional: **nu este cazul;**

- zone clasificate sau protejateconform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică– **nu este cazul ;**

- zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: **nu este cazul ;**

- zonele cu o densitate mare a populaţiei: **nu este cazul;**

- peisaje şi situri importante din punct de vedere istoric, cultural sau arheologic: **nu este cazul;**

**3. Caracteristicile impactului potențial asupra mediului**

a) *Importanţa şi extinderea spaţială a impactului - zona geografică şi dimensiunea populaţiei care poate fi afectată*: nesemnificativ local, în perioada de realizare a lucrărilor;

b) *Natura impactului*: direct şi temporar, în perioada de realizare a lucrărilor;

c) *Natura transfrontieră a impactului*: **nu este cazul**; proiectul nu intră sub incidența Convenției din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr.22/2001;

d) *Intensitatea și complexitatea impactului:* în perioada de execuție, intensitatea asupra factorilor de mediu va fi redusă;

e) *Probabilitatea impactului*: scazută, având în vedere argumentele menționate la punctele 1 și 2;

f) *Debutul, durata, frecvenţa şi reversibilitatea preconizate ale impactului*: impactul lucrărilor asupra factorilor de mediu va debuta odată cu începerea execuției lucrărilor; lucrările vor genera un impact temporar, nesemnificativ și reversibil.

g) *Cumularea impactului cu impactul altor proiecte existente şi/sau aprobate*: nu s-a constatat un impact cumulativ cu alte proiecte;

**h) *Posibilitatea de reducere efectivă a impactului*: prin aplicarea următoarelor** **condiții de realizare a proiectului:**

**-** Se vor respecta datele și specificațiile din documentația tehnică precum și legislația de mediu în vigoare;

**-**  Lucrările se vor desfășura cu respectarea condițiilor tehnice și a regimului juridic prevăzute în actele de reglementare prealabile, emise de alte autorități;

**- managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:**

- deşeurile generate vor fi colectate selectiv, în vederea predării către societăţi autorizate pe bază de contract;

- deşeurile municipale amestecate generate în perioada lucrărilor de construcţii vor fi stocate temporar în pubele şi apoi preluate de firme de salubritate autorizate;

- deşeurile metalice, de ambalaje şi cele de materiale de construcţie vor fi colectate selectiv, în vederea predării către societăţi autorizate pe bază de contract;

- în conformitate cu prevederile art. 17, alin.(4) din **OUG 92/19.08.2021** privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform **HG nr. 856/2002**) prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare.

- la finalizarea lucrărilor, titularul are obligația de a înainta A.P.M Neamț situația privind gestionarea deșeurilor rezultate în timpul lucrărilor, întocmită în conformitate cu modelul prevăzut în anexa nr.1 a **HG nr. 856/2002** privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

- **organizarea de şantier** pentru lucrările prevăzute prin proiect va **fi amplasată în incinta terenului alocat implemantarii proiectului** şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurator.

**Se vor respecta următoarele :**

**⮚ Beneficiarul răspunde de realizarea corectă a lucrărilor propuse**, care figurează în Memoriul de prezentare;

⮚ Organizarea de șantier pentru lucrările prevăzute în proiect va respecta obligatoriu măsurile specifice pentru reducerea și eliminarea efectelor generate de acestea asupra sănătății umane și asupra mediului înconjurător.

* împrejmuirea corespunzătoare a zonelor de lucru, montarea de avertizoare etc.;
* organizarea de şantier se va realiza în imediata vecinătate a obiectivului analizat, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus.
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare), facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), facilităţi sanitare, facilităţi pentru colectarea apelor uzate menajere, împrejmuire cu gard din panouri metalice pentru protecţia organizării de şantier şi a vecinătăţilor, după caz;
* se vor lua măsuri pentru minimizarea emisiilor de pulberi in suspensie şi sedimentabile rezultate din lucrarile efectuate (săpare, compactare, spargerea, strângerea în grămezi, încărcarea-descărcarea) prin aplicarea de tehnologii care să conducă la repectarea prevederilor **Legii nr. 104 din 15 iunie 2011 privind calitatea aerului înconjurător**;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se interzice spălarea utilajelor/vehiculelor în zona aferenta amplasamentului;

- drumurile de şantier vor fi întreţinute permanent prin nivelare şi stropire cu apă, pentru reducerea antrenării prafului;

- Lucrările se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități;

* în perioada de execuţie a lucrărilor vor fi stabilite zone de parcare a autovehiculelor şi utilajelor utilizate;
* materialele necesare executării lucrărilor propuse se vor depozita în locuri bine stabilite, amenajate corespunzător;
* transportul materialelor/deşeurilor rezultate în timpul realizării lucrărilor se va executa cu mijloace de transport acoperite cu prelată, în vederea prevenirii împrăştierii/degajării în atmosferă;
* terenurile afectate prin realizarea proiectului vor fi aduse la stadiul de funcţionalitate avut anterior, cu refacerea stratului vegetal;
* se va avea în vedere restrângerea la minim a spațiului de stocare a deșeurilor rezultate în perioada de execuție a proiectului prin colectarea selectivă și valorificarea/eliminarea prin firme autorizate.
* deşeurile municipale amestecate generate în perioada realizarii lucrărilor vor fi stocate temporar în pubele şi apoi preluate de firme de salubrizare autorizate;
* deşeurile industriale reciclabile rezultate în perioada realizării lucrărilor de construcţii (metalice feroase şi neferoase, hârtie şi carton, plastic, PET, textile etc.) vor fi colectate, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate, conform prevederilor legislative aflate in vigoare;
* se vor utiliza utilaje și mijloace de transport agrementate din punct de vedere tehnic, care să nu genereze scurgeri de produse petroliere și lubrefianți, zgomote, vibrații.
* pe perioada de execuţie a lucrărilor, zgomotul produs de activităţile de pe amplasament nu trebuie să depăşească nivelul maxim de presiune acustică continuu echivalent ponderat A, LAeqT de 60 dB, conform SR 10009-2017 – Acustică;

**• Localizarea organizării de şantier:** Terenul de amplasament al organizării de șantier va fi în imediata apropriere a locului de execuție a lucrărilor sau în amplasamentul acestora.

**• Descrierea impactului asupra mediului a lucrărilor organizării de şantier:** Lucrările destinate organizării de șantier nu influențează condițiile de mediu existente; la terminarea lucrărilor, terenul din vecinatate, dacă a fost afectat de utilajele folosite la realizarea investitiei, va fi readus la starea inițială.

**• Surse de poluanţi** **şi instalaţii pentru reţinerea, evacuarea şi dispersia poluanţilor în mediu în timpul organizării de şantie**r:

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţie, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a reziduurilor la întâmplare.

•  **Dotări şi măsuri prevăzute pentru controlul emisiilor de poluanţi în mediu**:

Pentru prezentul obiectiv de investiţie nu sunt necesare dotări şi măsuri pentru controlul emisiilor de poluanţi în mediu, nefiind necesare activităţile de supraveghere şi monitorizare a protecţiei mediului.

**Descrierea lucrărilor de refacere a amplasamentului în zona afectată de execuţia investiţiei:**

Lucrările de terasamente propuse prin prezenta documentație au fost astfel concepute încât să îndeplinească regula compensării volumelor de terasamente, mai precis volumul excavat rezultat să fie egal sau aproape egal cu volumul necesar execuției de umpluturi. Excesul de pământ va fi transportat, descărcat, compactat și nivelat la locul indicat de beneficiarul investiției, operațiune ce va respecta cotele vecinătăților amplasamentului.

**-**În cazul încetării activității, se vor finaliza lucrările începute pană în momentul respectiv pentru a se putea utiliza amplasamentul în condiții optime până la reluarea activității.

**• Aspecte referitoare la prevenirea şi modul de răspuns pentru cazuri de poluări accidentale:**

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţii, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a rezidurilor la întâmplare. În cazul unor accidente se vor lua măsurile de urgență care se impun în astfel de situații.

• **Modul de acţiune în cazul poluărilor accidentale:**

a) Eliminarea cauzelor care au provocat poluarea accidentală în scopul sistării acesteia;

 b) Limitarea ariei de răspândire;

c) Îndepărtarea substanţelor poluante.

În cazul unui incident sau accident care afectează semnificativ mediul se va înştiinţa imediat A.P.M. Neamţ şi G.N.M. – C.J. Neamț.

 **• Aspecte referitoare la închiderea/dezafectarea/demolarea instalaţiei :** nu este cazul.

**• Modalităţi de refacere a stării iniţiale/reabilitare în vederea utilizării ulterioare a terenului :** Toate terenurile afectate de lucrările investiției vor fi aduse la starea inițială pe care au avut-o înainte de intervenția constructorului.

**Protecția mediului**: Constructorul are obligația ca în timpul executării lucrărilor să respecte legislația în vigoare referitoare la protecția mediului: Ordonanța de urgență a Guvernului nr. 195 din 2005 privind protecția mediului, aprobată cu modificări și completări prin Legea nr.265/2006, cu modificările și completările ulterioare;

OUG 92/19.08.2021- privind regimul deșeurilor, cu modificările și completările ulterioare

**II. Motivele pe baza cărora s-a stabilit că nu este necesară evaluarea adecvată sunt următoarele:**

În urma analizei și interpretării coordonatelor STEREO 1970, puse la dispoziţia A.P.M Neamț de către titularul proiectului, compartimentul C.F.M - din A.P.M Neamţ a concluzionat că proiectul propus **nu traversează arii protejate**. În consecință, proiectul **nu** **intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare.

**III: Motivele pe baza cărora s-a stabilit că nu este necesară efectuarea evaluării impactului asupra corpurilor de apă :**

1. **Localizarea proiectului:** Judeţul Neamţ, comuna Piatra Şoimului, sat Luminiş strada Bărdăneşti nr.75, cod postal 617320, număr cadastral NC 51590.
2. Conform adresei Nr.647-17.03.2022 eliberată de S.G.A. Neamţ, înregistrată la A.P.M. Neamţ cu Nr. 2875-17.03.2022, pentru proiectul propus nu este necesară elaborarea S.E.I.C.A.
3. Pentru proiect a fost emis Avizul de Gospodărire a Apelor care a fost transmis titularului şi care prevede următoarele prevederi şi condiţii de respectat de către titular şi constructor la realizarea lucrărilor.

" **Folosirea apei în scop potabil se va face numai cu avizul Direcției de Sănătate Publică Neamţ.**

Dacă parametrii sau soluţiile tehnice avizate în prezentul aviz de gospodărire a apelor se modifică, se va solicita un nou aviz de gospodărire a apelor

Punerea în funcţiune a obiectivului se va face în baza “Autorizaţiei de gospodărire a apelor”. Beneficiarul are obligaţia să solicite autorizarea în baza unei documentaţii tehnice întocmită conform prevederilor Ordinului Ministrului Apelor şi Pădurilor nr. 891/2019, de un proiectant certificat de Ministerul Mediului, Apelor şi Pădurilor.

Prin emiterea prezentului aviz nu se garantează o protecție totală împotriva inundațiilor, zona studiată putând fi inundată datorită altor cauze cum ar fi: accidente la construcții hidrotehnice, intervenții umane, blocaje, scurgeri de pe versanți, ploi torențiale, etc.

 **Beneficiarul și proiectantul ce a întocmit documentația tehnică ce a stat la baza emiterii prezentului aviz, își asumă responsabilitatea pentru exactitatea datelor și a informațiilor cuprinse în aceasta.**

 Avizul de gospodărire a apelor îşi menţine valabilitatea pe toată durata de realizare a lucrărilor dacă execuţia acestora a început în cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar avizul îşi pierde valabilitatea.

Un exemplar din documentaţie, ştampilat şi semnat spre neschimbare s-a transmis solicitantului, împreună cu un exemplar din aviz. "

**Condiții de realizare a proiectului :**

1. Obţinerea tuturor avizelor şi acordurilor înscrise în **Certificatul de Urbanism** **Nr.59 /28.12.2023**, emis de **Primăria com. Piatra Soimului**, respectarea tuturor prevederilor şi cerinţelor specificate de acestea, precum și a legislației în domeniu.
2. Respectarea  documentaţiei tehnice depuse, a condiţiilor şi prevederilor proiectului de execuţie.
3. Respectarea prevederilor şi condiţiilor din Avizul de Gospodărire a Apelor emis de către S.G.A. Neamţ pentru proiect şi transmis titularului;
4. Condiţii aferente lucrărilor de construire şi specifice organizării de şantier: **Conform cap. I, pct.3 lit.h)** de mai sus.
5. În conformitate cu prevederile **art. 33 alin. (1) și (2) din OUG nr.57/2007,** *privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare:*

**Art. 33 alin (1)**: “Pentru speciile de plante și animale sălbatice terestre, acvatice și subterane, prevăzute în anexele nr. 4A și 4B la O.U.G. nr. 57/2007, cu excepția speciilor de păsări și care trăiesc atât în ariile naturale protejate, cât și in afara lor, **sunt interzise:**

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

 *b) perturbarea intenţionată în cursul perioadei de reproducere, de creştere, de hibernare şi de migraţie;*

 *c) deteriorarea, distrugerea şi/sau culegerea intenţionată a cuiburilor şi/sau ouălor din natură;*

*d) deteriorarea şi/sau distrugerea locurilor de reproducere ori de odihnă; e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;*

*f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.”*

***Alin. (2):***

*“Fără a se aduce atingere prevederilor art.33 alin.(3) și (4) și ale art.38 din prezenta ordonanță de urgență, precum și ale art.17, art.19 alin.(5), art. 20, 22, 24 și art.26 alin.(1) și (2) din Legea vânătorii și protecției fondului cinegetic nr. 407/2006, cu modificările și completările ulterioare, în vederea protejării tuturor speciilor de păsări, inclusiv a celor migratoare,* ***sunt interzise:***

*a) uciderea sau capturarea intenţionată, indiferent de metoda utilizată;*

*- deteriorarea, distrugerea şi/sau culegerea intenţionată a cuiburilor şi/sau ouălor din natură;*

 *b) culegerea ouălor din natură şi păstrarea acestora, chiar dacă sunt goale;*

*c) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;*

*d) deţinerea exemplarelor din speciile pentru care sunt interzise vânarea şi capturarea;*

*e) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.”*

**Condiţii cu caracter general:**

- Titularul va notifica în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului act de reglementare;

- **Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale;**

- Prezenta decizie nu exonerează de răspundere proiectantul şi constructorul, în cazul producerii unor accidente în timpul execuţiei lucrărilor sau exploatării acestora.

- Agenţia pentru Protecţia Mediului Neamţ nu va fi ţinută răspunzatoare pentru investiţia în cauză dacă, în conformitate cu legile fondului funciar, suprafeţele aferente amplasarii proiectului de investiţie vor face obiectul reconstituirii dreptului de proprietate al persoanelor îndreptăţite;

- A.P.M. Neamţ nu răspunde pentru litigiile apărute ca urmare a nerespectării titularului a condiţiilor impuse de alte autorităţi institutii publice, prin adrese, avize, sau orice alte acte de reglementare, deoarece răspunderea pentru respectarea prevederilor legale ce intră în atribuţia altor autorităţi, instituţii publice, precum şi îndeplinirea condițiilor impuse de acestea în realizarea planului/programului/proiectului, revine titularului de proiect, iar acțiunile de inspecție și control pentru supravegherea îndeplinirii acestor condiţii sau prevederi, revin emitentului respectiv (autorităţii sau instiţitiei publice), conform Regulamentului de Organizare şi Funcţionare (R.O.F. ) specific fiecărei autorităţi sau instituții publice.

 În conformitate cu prevederile art. 21 alin. (4) din OUG nr. 195/2005 privind protecția mediului, cu completările și modificările ulterioare, răspunderea pentru corectitudinea informațiilor puse la dispoziția autorităților competente pentru protecția mediului și a publicului revine titularului proiectului.

 Prezenta decizie este valabilă cu respectarea condiţiilor de realizare a proiectului şi a condiţiilor cu caracter general de la paginile 12-14, pe toată perioada de realizare a proiectului,iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă (A.P.M.Neamț).

 Prevederile prezentului act se pot revizui în condițiile specificate în art. 41 din Legea nr.292/2018, privind evaluarea impactului anumitor proiecte publice și private asupra mediului, în cazul în care se constată apariția unor elemente noi, necunoscute la data emiterii prezentei decizii a etapei de încadrare.

 Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Prezenta decizie (Proiect) conține 15 pagini.